cyanic-selkie/wikianc huggingface dataset:
ดอลบีดิจิทัล
ดอลบีดิจิทัล (Dolby Digital) เป็นชื่อของตระกูลเทคโนโลยีการบีบอัดเสียงที่พัฒนาโดยดอลบี เดิมชื่อ ดอลบี สเตอริโอ ดิจิทัล จนถึงปี ค.ศ. 1995 การบีบอัดเสียงเป็นแบบ Lossy (ยกเว้น ดอลบี ทรูเอชดี) การใช้ Dolby Digital ครั้งแรกคือการให้เสียงดิจิตอลในโรงภาพยนตร์จากฟิล์มภาพยนตร์ 35 มม. ปัจจุบัน ยังใช้สำหรับ การออกอากาศทางทีวี การออกอากาศทางวิทยุผ่านดาวเทียม การสตรีมวิดีโอดิจิทัล ดีวีดี แผ่นบลูเรย์ และเครื่องเล่นวิดีโอเกม
พื้นฐานหลักของมาตรฐานการเข้ารหัสเสียงหลายช่องสัญญาณ Dolby AC-3 คือการแปลงโคไซน์แบบไม่ต่อเนื่องที่ได้รับการดัดแปลง ซึ่งเป็นอัลกอริทึมการบีบอัดเสียงแบบ Lossy เป็นการดัดแปลงอัลกอริทึมการแปลงโคไซน์แบบไม่ต่อเนื่องซึ่งเสนอครั้งแรกโดย Nasir Ahmed ในปี ค.ศ. 1972 และเดิมมีไว้สำหรับการบีบอัดภาพ
รัสเซียนฟุตบอลเนชันนัลลีก
รัสเซียนฟุตบอลเนชันนัลลีก (Russian Football National League) เป็นลีกฟุตบอลระดับที่ 2 ของประเทศรัสเซีย รองจากรัสเซียนพรีเมียร์ลีก ก่อตั้งในปี ค.ศ. 1992
Samoaia
Samoaia เป็นสกุลของแมลงวันที่อยู่ในวงศ์ Drosophilidae.
สปีชีส์ในสกุล ได้แก่:
รายชื่อผู้เล่นของเอซี มิลาน
รายชื่อผู้เล่นที่มีชื่อเสียงของเอซี มิลาน
ต่อไปนี้เป็นรายชื่อนักเตะที่มีชื่อเสียงของมิลาน ตั้งแต่เริ่มก่อตั้งสโมสร จนถึงปัจจุบัน
<---Updated ล่าสุด 24/01/17-->
เรือหลวงปรินส์ออฟเวลส์ (53)
เรือหลวงปรินส์ออฟเวลส์ (53) เป็นเรือประจัญบานชั้นพระเจ้าจอร์จที่ 5 แห่งกองทัพเรือหลวง เคยร่วมรบในการรบครั้งสำคัญในสงครามโลกครั้งที่สอง รวมไปถึงยุทธนาวีช่องแคบเดนมาร์กต่อเรือประจัญบานบิสมาร์ค ปฏิบัติการคุ้มกันขบวนเรือในทะเลเมดิเตอร์เรเนียน จนกระทั่งปฏิบัติการครั้งสุดท้ายและถูกจมในทะเลจีนใต้ ใกล้มลายูเมื่อปี ค.ศ. 1941
เควิน มุน
เควิน มุน (Kevin Moon; เกิด 23 กุมภาพันธ์ พ.ศ. 2541) หรือเป็นที่รู้จักในชื่อ เควิน เป็นนักร้องและศิลปินชาวแคนาดาที่เซ็นสัญญากับกาเกาเอ็ม ภายใต้ ครีเกอร์เอนเตอร์เทนเมนต์ เขามีชื่อเสียงจากการเป็นสมาชิกและนักร้องหลักของบอยแบนด์วงเดอะบอยซ์ ซึ่งเปิดตัวในเดือนธันวาคม พ.ศ. 2560
ตั้งแต่ปี พ.ศ. 2561 เควินยังเป็นพิธีกรรายการโทรทัศน์ซิมพลายเคป็อปร่วมกับเจค็อปเพื่อนร่วมวงของเขา
แหล่งข้อมูลอื่น
1998
ซไวบรึคเคิน
ซไวบรึคเคิน (Zweibrücken) เป็นเมืองชนบทในรัฐไรน์ลันท์-ฟัลทซ์ ประเทศเยอรมนี ตั้งอยู่ทางตะวันตกเฉียงใต้ของนครแฟรงก์เฟิร์ตราว 170 กิโลเมตรใกล้กับพรมแดนประเทศฝรั่งเศส ทางเหนือของเมืองมีริมแม่น้ำชวาร์ซบัคไหลผ่าน
คำว่าซไวบรึคเคินมีความหมายว่า "สองสะพาน" เมืองนี้เคยเป็นเมืองหลวงของแคว้นฟัลทซ์-ซไวบรึคเคินในจักรวรรดิโรมันอันศักดิ์สิทธิ์ ภายใต้การปกครองของราชวงศ์วิทเทิลส์บัค ประชาชนเมืองซไวบรึคเคินเคยถูกสั่งอพยพในช่วงต้นสงครามโลกครั้งที่สอง เนื่องจากเป็นพื้นที่พาดผ่านของแนวซีคฟรีท ในปีค.ศ. 1945 เมืองนี้ถูกทิ้งระเบิดโดยกองทัพอากาศหลวงแคนาดาจนทั้งเมืองเกือบย่อยยับ
ภูมิอากาศ
ซไวบรึคเคินมีภูมิอากาศแบบอบอุ่นชื้นภาคพื้นสมุทร
อีตาเปรูนา
อีตาเปรูนา (Itaperuna) เป็นนครบาลที่ตั้งอยู่ในรัฐรีโอเดจาเนโร ประเทศบราซิล ตั้งอยู่ทางตะวันออกเฉียงเหนือของประเทศ มีประชากร 99,454 คน (ค.ศ. 2009) และมีพื้นที่ 1,106 ตารางกิโลเมตร
รายชื่อประเทศตามจำนวนประชากร (สหประชาชาติ)
ด้านล่างนี้เป็นรายชื่อประเทศเรียงตามจำนวนประชากร ที่องค์การสหประชาชาติสำรวจไว้ เมื่อวันที่ 28 ธันวาคม 2019
ความผิดปกติทางความประพฤติ
ความผิดปกติทางความประพฤติ (conduct disorder) เป็นความผิดปกติทางจิตที่วินิจฉัยในวัยเด็กที่มีลักษณะเป็นรูปแบบพฤติกรรมเกิดซ้ำและต่อเนื่องกัน ที่สิทธิพื้นฐานของผู้อื่นหรือจารีตที่เหมาะสมกับวัยถูกละเมิด พฤติกรรมเหล่านี้มักเรียกว่า "พฤติกรรมต่อต้านสังคม" อันที่จริง ความผิดปกตินี้มักถูกมองว่าเป็นอาการตั้งต้นของโรคบุคลิกภาพผิดปกติแบบต่อต้านสังคม
ไส้ตรงปลิ้น
ไส้ตรงปลิ้น, ไส้ตรงยื่นย้อย, บานทะโรค, ดากออก, ดากโผล่ (rectal prolapse) มักใช้หมายถึงอาการทางการแพทย์ซึ่งผนักของไส้ตรงปลิ้นออกมานอกทวารหนักจนสามารถมองเห็นได้จากภายนอกร่างกาย
สาเหตุ
ไส้ตรงปลิ้นเกิดจากการที่เอ็นรั้งและกล้ามเนื้อที่ยึดไส้ตรงไม่แข็งแรง ในผู้ป่วยส่วนใหญ่ หูรูดทวารหนักอ่อนแอ นอกจากนี้ ไส้ตรงปลิ้นยังอาจมีความเกี่ยวข้องกับสาเหตุดังต่อไปนี้: มีอายุสูงขึ้น อาการท้องผูกเป็นระยะเวลานาน การอั้นอุจจาระเป็นเวลานาน การได้รับเพศสัมพันธ์ทางทวารหนัก อาการท้องร่วงเป็นเวลานาน การมีพยาธิในทางเดินอาหารจำนวนมาก การตั้งครรภ์และความเครียดในการให้กำเนิดทารก การศัลยกรรมครั้งที่ผ่านมา โรคซีสติกไฟโบรซีส โรคปอดอุดกั้นเรื้อรัง และหูรูดทวารหนักเป็นอัมพาต
การรักษา
ไส้ตรงปลิ้นบางส่วนสามารถรักษาได้โดยการรับประทานใยอาหารมาก ๆ ในทางเภสัชกรรม อาการดังกล่าวสามารถรักษาได้เฉพาะการบรรเทาอาการท้องผูก เพื่อไม่ให้อาการรุนแรงขึ้น นอกจากนี้ ยังสามารถรักษาได้โดยการศัลยกรรม ซึ่งแบ่งออกเป็น 2 ประเภท คือ ศัลยกรรมช่องท้องและศัลยกรรมฝีเย็บ
Sitodiplosis
Sitodiplosis เป็นสกุลของแมลงวันที่อยู่ในวงศ์ Cecidomyiidae.
สปีชีส์ในสกุล ได้แก่:
อภิญญา ศิริชนะ
อภิญญา ศิริชนะ นักจัดรายการวิทยุ และผู้ประกาศข่าวสถานีวิทยุโทรทัศน์แห่งประเทศไทย กรมประชาสัมพันธ์ เสียชีวิตด้วยโรคมะเร็งปอด
เจ้ากิ่งกิสราช
พระธรรมกิจล้านช้างร่มขาวบรมบพิตรราชธานีกรุงศรีสัตนาคนหุต อุดมราชธานีบุรีรมย์ยมจักรพรรดิราชเจ้า มีพระนามเดิมว่า พระเจ้ากิ่งกิสราช เป็นพระราชโอรสของ เจ้าราชวงษ์ พระราชโอรสในพระเจ้าสุริยวงศาธรรมิกราช และเจ้านางจันทรกุมารี เป็นพระขนิษฐาในเจ้าอินทกุมาร เจ้าเมืองศรีฟ้าวาหะหัวขาว โดยเมืองศรีฟ้าวาหะหัวขาวเกิดการแย่งชิงบัลลังค์ขึ้น เจ้าอินทกุมารจึงได้อพยกไพล่พลมาขอลี้ภัยที่เมืองล้านช้าง และได้พาเจ้านางจันทรกุมารีมาด้วย เจ้าราชวงษ์มีใจประดิพัทธด้วยเจ้านางจันทรกุมารีจึงได้ขอเจ้านางจันทรกุมารีไปเป็นชายา ทรงมีพระราชโอรสด้วยกัน 2 พระองค์ คือ เจ้ากิ่งกิสราช และเจ้าอินทโฉม
สถาปนาราชวงศ์ล้านช้างหลวงพระบาง
เมื่อสมเด็จพระพระอัยกา พระเจ้าสุริยวงศาธรรมิกราช สวรรคคตลง เจ้าอินทกุมาร พระปิตุลาของพระองค์ได้พาเจ้ากิ่งกิสราชและเจ้าอินทโฉมอพยกหนีไปยังเมืองเชียงแสน เหตุเพราะ พระไชยองค์เว้ หรือ พระเจ้าไชยเชษฐาธิราชที่ 2 ส่งท้าวนองมาตีเอาเมืองหลวงพระบางแล้วขึ้นรักษาเมืองแทน แต่บรรดาขุนนางเก่าไม่ยินยอมอยู่ใต้อำนาจการปกครองจึงพากันไปพึง เมืองเชียงแสน ล่วงมาปี พ.ศ. 2246 พระเจ้ากิ่งกิสราช จึงรวบรวมกำลังผู้คนจาก เมืองล่า เมืองพง และบรรดาหัวเมืองหลวงพระบาง มาตั้งเมืองเชียงขอม เพือเตรียมไปชิง เมืองหลวงพระบาง โดยได้รับการสนับสนุนจาก พระยาเมืองราชา เจ้าเมืองน่าน แต่เมือพม่าทราบข่าวว่า พระยาเมืองราชา เจ้าเมืองน่านนำทัพไปตีหลวงพระบางจึงถือโอกาสเข้ามาตีเมืองน่าน พระยาเมืองราชา เจ้าเมืองน่านไม่สามารถรับมือไม่ไหวเพราะไพล่พลน้อยจึงพาครอบครัวหนีไป ทำให้ศึกครั้งนี้พ่ายไป
เจ้ากิ่งกิสราชและเจ้าอินทโฉมได้หนีไปอยู่กับญาติองค์หนึ่งซึ่งเป็นเจ้าเมืองสิบสองปันนาชื่อ เจ้ากระหม่อมน้อย เกณฑ์กองทัพให้เจ้ากิ่งกิสราชและเจ้าอินทโฉมได้ 6000 นายจึงยกมาขับไล่ตีเอาเมืองคืนจาก ท้าวนอง ได้สำเร็จ พระเจ้ากิ่งกิสราช ทรงปราบดาภิเษกเป็นพระแผ่นดินเมืองหลวงพระบาง ทรงพระนามว่า "พระธรรมกิจล้านช้างร่มขาวบรมบพิตรราชธานีกรุงศรีสัตนาคนหุต อุดมราชธานีบุรีรมย์ยมจักรพรรดิราชเจ้า" ส่วน เจ้าองค์คำ เป็นอุปราช และทรงส่งพระอนุชา เจ้าอินทโฉม ไปครองเมือง เชียงขอม
พระราชสันตติวงศ์
ครั้งทรงปราบดาภิเษกเป็นพระแผ่นดินเมืองหลวงพระบางขุนนางจึงนำบุตรีผู้มีตระกุลทั้งสามมาเป็นบาทบริจา 3 นาง ได้แก่
ผู้เล่นในยูฟ่าเนชันส์ลีก 2019 รอบสุดท้าย
ในการแข่งขันยูฟ่าเนชันส์ลีก 2019 รอบสุดท้าย ซึ่งจะจัดขึ้นในโปรตุเกสระหว่างวันที่ 5 ถึง 9 มิถุนายน ค.ศ. 2019 แต่ละทีมต้องส่งรายชื่อผู้เล่นในรอบสุดท้าย 23 คน โดยจะต้องมีผู้เล่นตำแหน่งผู้รักษาประตู 3 คน ภายในวันที่ 26 พฤษภาคม
อังกฤษ
ผู้จัดการทีม: แกเร็ท เซาท์เกต
รายชื่อผู้เล่นเบื้องต้น 27 คน ประกาศเมื่อวันที่ 16 พฤษภาคม ค.ศ. 2019 และรายชื่อผู้เล่น 23 คนสุดท้าย ประกาศเมื่อวันที่ 27 พฤษภาคม
เนเธอร์แลนด์
ผู้จัดการทีม: โรนัลด์ กุมัน
โปรตุเกส
ผู้จัดการทีม: ฟือร์นังดู ซังตุช
สวิตเซอร์แลนด์
ผู้จัดการทีม: วลาดีมีร์ เพตคอวิช
รายชื่อผู้เล่น 23 คนสุดท้าย ประกาศเมื่อวันที่ 27 พฤษภาคม ค.ศ. 2019
มัสรัต ซหรา
มัสรัต ซหรา (Masrat Zahra; เกิด 8 ธันวาคม 1993) เป็นนักข่าวฟรีแลนซ์สายงานภาพถ่ายข่าว (photojournalist) จากเมืองศรีนคร ชัมมูและกัศมีร์ เธอทำงานมุ่งเน้นไปที่เรื่องราวของชุมชนและสตรี เธอได้ระยรางวัล 2020 ความกล้าหาญในสายงานภาพถ่ายสำหรับข่าว อันยา นีดริงเฮาส์ ("Anja Niedringhaus Courage" in Photojournalism) จากมูลนิธิสื่อสตรีสากล และรางวัลคนข่าวกล้าหาญและมีจริยธรรมปีเตอร์ มัคเลอร์ (Peter Mackler Award for Courageous and Ethical Journalism) ในปี 2020
ประวัติ
มัสรัต ซหรา เกิดในย่านฮะวาล ของเมืองศรีนคร ในครอบครัวชาวมุสลิม ยิดาเป็นคนขับรถบรรทุกและมารดาเป็นแม่บ้าน เธอเข้าศึกษาต่อด้านวารสารศาสตร์ที่มหาวิทยาลัยกลางกัศมีร์ เธอมีผลงานการถ่ายภาพข่าวจากข้อพิพาทกัศมีร์ที่ถูกนำไปใช้รายงานต่อโดยสำนักข่าวจากนานาชาติ เช่น เดอะวอชิงตันโพสต์, เดอะฮิวมานิทาเรียน, ทีอาร์ทีเวิลด์, อัลจาซีรา, เดอะคาราวาน และเดอะซัน
ในเดือนเมษายน 2020 กองบังคับการตำรวจชัมมูและกัศมีร์ขึ้นชื่อซหราในรายงานเอฟไออาร์ภายใต้รัฐบัญญัติกิจกรรมอันขัดต่อกฎหมาย (การป้องกัน) ซึ่งปกติมีไว้ใช้กับผู้ก่อการร้าย ตำรวจอ้างว่าได้รับแจ้งว่าซหราทำการอัปโหลดโพสต์ที่มีเนื้อหา "ชังชาติ" ("anti-national posts") ขึ้นบนเฟซบุ๊กโดยมีเป้าหมายเพื่อ "จงใจจะก่ออาชญากรรมโดยการปลุกปั่นเยาวชน" (criminal intention to induce the youth) ในขณะที่ความเป็นจริงเธอมีแค่อัปโหลดภาพถ่ายข่าวของเธอเท่านั้น การกระทำนี้ถูกประณามว่าเป็นการโจมตีนักข่าว โดยนักวิชาการและนักเคลื่อนไหว 450 คนลงนามประณาม
รางวัล
ในปี 2020 ซหราได้รับรางวัลความกล้าหาญในการถ่ายภาพข่าว อันยา นีดริงเฮาส์ (Anja Niedringhaus Courage in Photojournalism) จากมูลนิธิสื่อสตรีสากล
สตีแวน ดา กอสตา
อาชีพ
ในปี ค.ศ. 2015 ในการแข่งกีฬายูโรเปียนเกมส์ 2015 ซึ่งจัดขึ้นที่บากู ประเทศอาเซอร์ไบจาน เขาได้รับรางวัลเหรียญเงินในการแข่งคูมิเตะ 67 กก. ชาย โดยในรอบชิงชนะเลิศ เขาแพ้บูรัก อุยกูร์ จากตุรกี
ในปี ค.ศ. 2016 เขาได้รับรางวัลเหรียญทองจากการแข่งคูมิเตะ 67 กก. ชาย ในคาราเต้ชิงแชมป์ยุโรป 2016 ซึ่งจัดขึ้นที่เมืองมงเปอลีเย ประเทศฝรั่งเศส นอกจากนี้ เขายังได้รับรางวัลเหรียญทองในการแข่งคูมิเตะประเภททีมชาย ในการแข่งคาราเต้ชิงแชมป์โลก 2016 ซึ่งจัดขึ้นที่ลินซ์ ประเทศออสเตรีย เขาได้รับหนึ่งในเหรียญทองแดงจากการแข่งครั้งนั้น ในปีต่อมา เขาได้รับรางวัลเหรียญเงินจากการแข่งคูมิเตะประเภททีมชายในคาราเต้ชิงแชมป์ยุโรป 2017 ซึ่งจัดขึ้นที่เมืองอิซมิท ประเทศตุรกี ในปี ค.ศ. 2017 ที่การแข่งเวิลด์เกมส์ 2017 ซึ่งจัดขึ้นที่เมืองวรอตสวัฟ ประเทศโปแลนด์ เขาได้รับรางวัลเหรียญทองจากการแข่งคูมิเตะ 67 กก. ชาย โดยในรอบชิงชนะเลิศ เขาเป็นฝ่ายชนะจอร์แดน ทอมัส แห่งบริเตนใหญ่
ในการแข่งคาราเต้ชิงแชมป์โลก 2018 ซึ่งจัดขึ้นที่กรุงมาดริด ประเทศสเปน เขาได้รับรางวัลเหรียญทองในรุ่น 67 กก. ชาย โดยในรอบชิงชนะเลิศ เขาเป็นฝ่ายชนะวีนีซียุส ฟีกูเอย์รา จากบราซิล ในปีต่อมา เขายังได้รับรางวัลเหรียญทองจากการแข่งคูมิเตะ 67 กก. ชาย ในคาราเต้ชิงแชมป์ยุโรป 2019 ซึ่งจัดขึ้นที่เมืองกัวดาลาฆารา ประเทศสเปน
ราชสีมาซอรัส
ราชสีมาซอรัส สุรนารีเอ (Ratchasimasaurus suranareae) เป็นไดโนเสาร์ประเภทกินพืช จัดอยู่ในกลุ่มที่มีสะโพกแบบนก (ออร์นิโธพอด) กลุ่มเดียวกับอิกัวโนดอน พบกรามล่างซ้ายและร่องฟันโค้งตามรูปฟัน และมีโครงขากรรไกรชี้ไปด้านหลัง  ขาหน้าสั้นกว่าขาหลัง มักเดินสองเท้าหรือเดินสี่เท้าเป็นครั้งคราว นิ้วมือและเท้ามี 5 นิ้ว สามารถงุ้มงอนิ้วเพื่อจับกิ่งไม้ได้และมีนิ้วโป้งขนาดใหญ่สันนิษฐานว่าอาจจะมีไว้เพื่อป้องกันตัว ปลายปากคล้ายเป็ดและคาดว่ามี ลิ้นยาวเพื่อตวัดอาหารเข้าปาก กินพืชพวกเฟิร์นและหญ้าหางม้าเป็นอาหาร
พบในชั้นหินกรวดมนปนปูน หมวดหินโคกกรวด ซึ่งอยู่ในสมัยแอปเทียน (Aptian) ยุคครีเทเชียสตอนต้น หรืออายุประมาณ 100 ล้านปีก่อน แหล่งที่พบคือบริเวณสระน้ำของหมู่บ้านโป่งแมลงวัน ตำบลโคกกรวด อำเภอเมือง จังหวัดนครราชสีมา การค้นพบนี้ เป็นผลงานวิจัยร่วมกันของนักวิจัยจากสถาบันวิจัยไม้กลายเป็นหินฯ มหาวิทยาลัยราชภัฏนครราชสีมา และพิพิธภัณฑ์ไดโนเสาร์ฟูกูอิ ประเทศญี่ปุ่น คณะผู้วิจัยได้ให้ชื่อสกุลของไดโนเสาร์นี้ว่า "ราชสีมาซอรัส" ตามชื่อแบบสั้นของจังหวัดนครราชสีมา ซึ่งเป็นแหล่งค้นพบ และให้ชื่อเฉพาะชนิดพันธุ์ว่า "สุรนารีเอ" ตามชื่อของท้าวสุรนารี วีรสตรีของจังหวัดนครราชสีมา แต่เป็นที่น่าสังเกตว่า ไดโนเสาร์นี้ ไม่ได้วิจัยโดย นักไดโนเสาร์ (Dinosaurologist) โดยตรง
พลับ
พลับ (Persimmon) เป็นพืชในสกุล Diospyros ซึ่งมีอยู่หลายสปีชีส์ด้วยกัน สปีชีส์ที่นิยมปลูกในประเทศไทยมากที่สุดคือ D.kaki ญี่ปุ่นเรียกว่าคาขิ ถิ่นกำเนิดอยู่ในภาคเหนือของจีน มีการรับประทานพลับตั้งแต่สมัยราชวงศ์ฮั่นและถือเป็นผลไม้ที่มีคุณค่า ต่อมาได้กระจายพันธุ์เข้าไปในญี่ปุ่น และกลายเป็นผลไม้ยอดนิยม พลับพันธุ์ที่นิยมปลูกในยุโรปเป็นสปีชีส์ D. virginia ซึ่งนำพันธุ์มาจากสหรัฐอเมริกา
ลักษณะ
พลับเป็นไม้ผลยืนต้นขนาดใหญ่ ใบรูปหัวใจสีเขียว ดอกสีเหลือง ทรงดอกคล้ายระฆัง ผลมีรูปทรงได้หลายแบบ ทั้งทรงกรวย ทรงกลม ทรงกลมแบน ผลอ่อนสีเขียว ผลแก่สีเหลือง เนื้อสีส้ม เนื้อแข็ง ภายในมีเมล็ด 8 เมล็ด สีน้ำตาล สามารถจำแนกประเภทได้ตามรสชาติของผล แบ่งเป็น 2 กลุ่มใหญ่ คือ
การใช้ประโยชน์
พลับใช้รับประทานสด และนำไปแปรรูปเป็นพลับแห้ง แยม พลับเชื่อมและน้ำลูกพลับ ผลแห้งใช้เป็นยาบรรเทาอาการร้อนใน เจ็บคอ ผลสด แก้ไอ แก้พิษสุรา ท้องเดิน
อ้างอิง
Kaki Diospyros kaki Hurma Хурма Trabzon hurması
โทปิ เฮลิน
โทปิ เฮลิน (Topi Helin) เจ้าของฉายา ไอรอนบอล เกิดวันที่ 21 พฤศจิกายน ค.ศ. 1978 เป็นนักมวยไทยชาวฟินแลนด์ ผู้ครองแชมป์รายการ ฟินนิชมวยไทย 4 สมัย รวมทั้งเป็นแชมป์โลกมวยไทยสมัครเล่นรุ่นเฮฟวีเวท ส่วนในปี ค.ศ. 2003 เขาได้เข้าสู่การแข่งระดับอาชีพ และเข้าร่วมการแข่งรายการเค-วัน สแกดิเนเวีย 2005 ที่สต็อกโฮล์ม ประเทศสวีเดน ทั้งนี้ เขามาจากค่ายตุรกุไทยบ็อกซิงคลับ ภายใต้การดูแลของพี่เลี้ยงและผู้ฝึกสอนที่เป็นแชมป์โลกจากสภามวยไทยโลก นามว่า ริกุ อิมโมเนน
สถิติการแข่งขัน
{| class="wikitable" style="margin:0.5em auto; font-size:85%"
กีฬาคนพิการแห่งชาติ ครั้งที่ 36
กีฬาคนพิการแห่งชาติ ครั้งที่ 36 (36th Thailand National Para Games) หรือเป็นที่รู้จักในนาม น้ำกกเกมส์ เป็นมหกรรมกีฬาระดับชาติสำหรับผู้พิการทั่วไปในประเทศไทย ควบคุมโดยการกีฬาแห่งประเทศไทย ซึ่งจัดขึ้น ณ จังหวัดเชียงราย จัดขึ้นระหว่างวันที่ 18 - 22 มกราคม พ.ศ. 2562 ในครั้งนี้มีนักกีฬาเข้าร่วมการแข่งขันจำนวน 2,548 คน จาก 77 จังหวัด มีกีฬาที่แข่งขันทั้งหมด 17 ชนิดกีฬา ประกอบไปด้วยกีฬาสากล จำนวน 17 กีฬา ซึ่งครั้งนี้ได้จัดการแข่งขันภายในจังหวัดเชียงราย
จังหวัดเชียงรายได้เป็นเจ้าภาพกีฬาคนพิการแห่งชาติ ครั้งที่ 36 ในปี พ.ศ. 2562 เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งแรกที่จังหวัดเชียงรายได้เป็นเจ้าภาพจัดการแข่งขันกีฬาคนพิการแห่งชาติ
การอัญเชิญไฟพระฤกษ์
มีพิธีการอัญเชิญไฟพระฤกษ์ เมื่อวันที่ 7 พฤศจิกายน พ.ศ. 2561 โดยอัญเชิญมาจากกรุงเทพมหานคร ได้นำไฟพระฤกษ์อัญเชิญไว้บนรถบุษบกเพื่อนำไปยังอำเภอแม่ลาว และอำเภออื่น ๆ ทั่วจังหวัดเชียงราย ในส่วนของอำเภอพญาเม็งรายได้มีการจัดกิจกรรมวิ่งคบเพลิง เพื่อรณรงค์ประชาสัมพันธ์การแข่งขันกีฬาแห่งชาติครั้งที่ 46 และกีฬาคนพิการแห่งชาติ ครั้งที่ 36 ให้ประชาชนในอำเภอพญาเม็งรายได้รับรู้ความเคลื่อนไหวเกี่ยวกับการจัดการแข่งขันกีฬาแห่งชาติ ซึ่งจังหวัดเชียงรายได้เป็นเจ้าภาพในครั้งนี้ และได้ส่งมอบคบเพลิงให้กับตำบลหมู่บ้านต่าง ๆ ซึ่งจะให้ผู้นำชุมชนเป็นตัวแทนวิ่งในตำบลและหมู่บ้านของตนเอง และส่งมอบไปยังหมู่บ้านต่อไป รวมทั้งสิ้น 5 ตำบล 71 หมู่บ้าน โดยใช้เวลาการวิ่งทั้งสิ้น 10 วัน ก่อนที่จะอัญเชิญเพื่อใช้จุดในพิธีเปิดการแข่งขันกีฬาคนพิการแห่งชาติ
พิธีปิด
พิธีปิดการแข่งขันกีฬาคนพิการแห่งชาติ ครั้งที่ 36 หรือ น้ำกกเกมส์ เริ่มขึ้นเมื่อวันที่ 22 มกราคม พ.ศ. 2562 เวลา 18.25 นาฬิกา โดยมีการแสดงทั้งหมด 3 ชุด รวมการแสดงของเจ้าภาพการแข่งขันกีฬาคนพิการแห่งชาติ ครั้งที่ 37 โดยการแสดงชุดแรกมีชื่อว่า ผืนผ้าใบแห่งชีวิต ซึ่งเป็นการแสดงโดยนักศึกษาจากมหาวิทยาลัยราชภัฎเชียงราย โดยแสดงท่าทางประกอบเพลงผืนผ้าใบแห่งชีวิต ซึ่งเป็นเพลงประจำการแข่งขันกีฬาแห่งชาติ ครั้งที่ 46 และกีฬาคนพิการแห่งชาติ ครั้งที่ 36 ต่อมาได้มีการเชิญธงชาติไทย, ธงประจำการแข่งขันกีฬาคนพิการแห่งชาติ ครั้งที่ 36, ธงประจำจังหวัดเชียงราย และธงการแข่งขันกีฬาคนพิการแห่งชาติ เข้าสู่ภายในสนาม ก่อนที่จะเป็นขบวนนักกีฬาจาก 77 จังหวัดเข้าสู่สนาม เสร็จแล้วได้มีการชักธงชาติลงสู่ยอดเสา ผู้ว่าการกีฬาแห่งประเทศไทย และผู้ว่าราชการจังหวัดเชียงรายกล่าวรายงานต่อประธานในพิธี มีการชักธงการแข่งขันกีฬาคนพิการแห่งชาติ และธงประจำจังหวัดเชียงรายลงสู่ยอดเสา จากนั้นเป็นการมอบธงการแข่งขันกีฬาคนพิการแห่งชาติให้กับเจ้าภาพครั้งต่อไป พร้อมกับการแสดงจากเจ้าภาพมีชื่อว่า ออนซอนสี่เผ่าไทศรีสะเกษ เป็นการแสดงของชนเผ่าสี่ชนเผ่าที่มีอิทธิผลต่อจังหวัดศรีสะเกษ ได้แก่ ชาวเขมร, ชาวส่วย หรือกุย, ชาวลาว และชาวเญอไนศรีสะเกษ การแสดงชุดที่สามมีชื่อว่า ประทีบแห่งมิตรภาพและความภาคภูมิใจ แสดงโดยนักเรียนโรงเรียนองค์การบริหารส่วนจังหวัดเชียงราย จำนวน 30 คน ซึ่งเป็นการแสดงชุดสุดท้ายก่อนที่จะที่ดับไฟในกระถางคบเพลิง
ชนิดกีฬา
มีการแข่งขันในกีฬาคนพิการแห่งชาติ ครั้งที่ 36 ทั้งหมด 17 ชนิดกีฬา ดังนี้:
สัญลักษณ์
สัญลักษณ์น้ำกกเกมส์นั้นออกแบบโดย อุทัย จุฬาเพชร แก้ไขให้สมบูรณ์โดย เฉลิมชัย โฆษิตพิพัฒน์ โดยสัญลักษณ์สื่อถึงความภูมิใจที่ได้เป็นเจ้าภาพ โดยเอาสถาปัตยกรรม 3 แห่งที่สำคัญในจังหวัดเชียงราย ได้แก่ วัดร่องขุ่น เป็นสีขาว ซึ่งเป็นสีที่เป็นเอกลักษณ์ของวัดร่องขุ่น สื่อความหมายถึงความวิจิตรบรรจงของการแข่งขัน, บ้านดำ เป็นสีดำ สื่อถึงปรัชญาของการแข่งขัน และยังเป็นสีเอกลักษณ์ของบ้านดำอีกด้วย ส่วนไร่เชิญตะวัน เป็นสีเหลือง สื่อถึงความมีสติ และความมีคุณธรรมในการแข่งขัน ทั้งหมดนี้เป็นสถานที่คนไทยทั้งประเทศรู้จักอย่างดี ทั้งนี้ มีการเพิ่มรถเข็นวีลแชร์ที่กำลังพุ่งไปข้างหน้า สื่อถึงชีวิตของคนพิการที่ต้องมานะบากบั่นในการแข่งขันกีฬา
มาสคอต
มาสคอตประจำการแข่งขันกีฬาคนพิการแห่งชาติ ครั้งที่ 36 หรือ น้ำกกเกมส์ มีชื่อว่า แมงมันคำ ซึ่งเป็นชื่อเรียกของมดชนิดหนึ่งซึ่งทำหน้าที่เป็นมดราชินี ซึ่งถือว่าเป็นแมงที่ตัวเล็กแต่ไข่ของมันนั้นมีขนาดใหญ่ เปรียบได้กับความพยายามของผู้พิการที่ต้องต่อสู้ฝ่าฟันอุปสรรค
ไอเดียมาสคอต โดย จักรกริช ฉิมนอก และออกแบบ โดย พจวรรณ พันธ์จินดา ศิลปินเชียงราย
โค จองยุน
โค จองยุน (고종현; Ko Jong-Hyun) เกิดวันที่ 23 มกราคม ค.ศ. 1990 เป็นนักมวยไทยชาวเกาหลีใต้ ที่มีผู้ติดตามผลงานอย่างสูงในเกาหลีใต้ เขาเคยเข้าร่วมการแข่งมวยไทยมาประมาณ 30 ครั้ง และในกติกาของ เค-วัน มากว่า 10 ครั้ง โดยมีสถิติการแข่งขัน ชก 35 ครั้ง ชนะ 31 ครั้ง แพ้ 4 ครั้ง และเขาได้เป็นตัวแทนนักมวยไทยจากเกาหลีใต้ในเข้าร่วมการแข่งขันที่มีชื่อว่า "ไทยไฟท์" (THAI FIGHT) ที่จังหวัดนครราชสีมา ประเทศไทย ในปี ค.ศ. 2010
ผลงานที่ผ่านมา
โค จองยุน มีส่วนร่วมในการแข่งขันหลายรายการ อาทิ:
มิเกล ฟรันเซีย
มิกูเอล แองเจล ฟรานเซีย (Miguel Angel Francia) นักมวยสากลชาวอาร์เจนตินา เกิดเมื่อ 19 กันยายน พ.ศ. 2504 ที่กรุงบูเอโนสไอเรส สถิติการชก 73 ครั้ง ชนะ 40 (น็อค 4) เสมอ 8 แพ้ 25
ฤทธิเดช ว.วรรณทวี
ฤทธิเดช ว.วรรณทวี หรือ ฤทธิเดช ท.เทพสุทิน เป็นนักมวยไทยชาวไทย ผู้ซึ่งเป็นหนึ่งในสามนักมวยไทยที่โปรโมเตอร์ชุ้น เกียรติเพชร ได้เสนอให้ใจสู้ ท.เทพสุทิน ผู้เป็นศิษย์เอกของสมรักษ์ คำสิงห์ เลือกต่อสู้ ทั้งนี้ ฤทธิเดชจัดเป็นนักมวยเอกที่มีชื่อเสียง และเคยสู้กับนักชกรุ่นพี่ที่มีฝีมือเก่งกาจอย่างสามเอ ไก่ย่างห้าดาวยิม มาแล้วครั้งหนึ่ง
ประวัติ
วันที่ 27 กันยายน พ.ศ. 2551 ฤทธิเดชเข้าแข่งขันคู่เอกศึกจ้าวมวยไทย ที่เวทีมวยสยามอ้อมน้อย ซึ่งเขาเป็นฝ่ายแพ้คะแนนต่อรุ่งเพชร ว.รุ่งนิรันดร์ วันที่ 21 ธันวาคม ฤทธิเดชเข้าแข่งขันคู่เอกรายการศึกมวยไทย 7 สี โดยเป็นฝ่ายแพ้ต่ออินทรีขาว พี.เค.พี.ราชานนท์
วันที่ 14 มิถุนายน พ.ศ. 2552 ฤทธิเดชเข้าแข่งขันคู่เอกนำรายการศึกมวยไทย 7 สี ที่ซึ่งเขาเป็นฝ่ายชนะคะแนนหนึ่งจักรวาล ส.สุวรรณี วันที่ 11 ตุลาคม ฤทธิเดชเข้าแข่งขันคู่เอกรายการศึกมวยไทย 7 สี โดยได้พบกับรุ่งรัตน์ ต.พิทักษ์กลการ จากการแข่งขันครั้งดังกล่าว ฤทธิเดชเป็นฝ่ายชนะคะแนน
วันที่ 18 เมษายน พ.ศ. 2553 ฤทธิเดชเข้าแข่งขันคู่เอกรายการศึกมวยไทย 7 สี และเป็นฝ่ายชนะคะแนนรักเกียรติ เกียรติประภัสร์ วันที่ 27 มิถุนายน ฤทธิเดชเข้าแข่งขันคู่เอกรายการศึกมวยไทย 7 สี โดยเขาเป็นฝ่ายเสมอเสกสรร อ.ขวัญเมือง
วันที่ 22 เมษายน พ.ศ. 2554 ฤทธิเดชเข้าแข่งขันคู่เอกรายการศึกแสงมรกต โดยได้พบกับปิ่นสยาม ส.อำนวยศิริโชค วันที่ 26 มิถุนายน ฤทธิเดชเข้าแข่งขันคู่เอกศึกมวยไทย 7 สี และเป็นฝ่ายชนะคะแนนอดีตนักมวยไทยที่มีชื่อเสียงนามว่ารักเกียรติ เกียรติประภัสร์ ที่ซึ่งเป็นการแข่งหลังจากสึกจากการบวชในช่วงระยะเวลาราว 2 เดือน วันที่ 23 กันยายน ฤทธิเดชเข้าแข่งขันคู่เอกศึกเกียรติเพชร ณ เวทีมวยลุมพินี และเป็นฝ่ายชนะคะแนนกางเขนเหล็ก แป้งเย็นไอโอเดิมร์ ซึ่งเป็นผลงานที่ส่งผลให้ฤทธิเดชสร้างชื่อสู่การเป็นนักมวยเอกได้อีกครา วันที่ 9 ธันวาคม ฤทธิเดชเข้าแข่งขันรายการศึกเกียรติเพชร ณ เวทีมวยลุมพินี ซึ่งเขาได้พบกับนักชกรุ่นพี่ที่มีฝีมือเก่งกาจนามสามเอ ไก่ย่างห้าดาวยิม
วันที่ 1 เมษายน พ.ศ. 2555 ฤทธิเดชเข้าแข่งขันคู่เอกศึกมวยไทย 7 สี โดยได้พบกับฟ้าสั่ง ส.ตะวันรุ่ง ซึ่งในการแข่งขันครั้งนี้ ฤทธิเดชเป็นฝ่ายชนะน็อกยก 2 วันที่ 27 เมษายน ฤทธิเดชเข้าแข่งขันคู่เอกนำรายการศึกแสงมรกต ที่เวทีมวยลุมพินี โดยเป็นฝ่ายชนะคะแนนพรสวรรค์ ลูกพระบาท วันที่ 31 กรกฎาคม ฤทธิเดชได้รับเลือกเข้าร่วมแข่งขันรายการศึกพุ่มพันธุ์ม่วงการกุศล ที่เวทีมวยลุมพินี โดยได้พบกับคู่ชกอย่างเพชรพนมรุ้ง ว.สังข์ประไพ ซึ่งฤทธิเดชเป็นฝ่ายแพ้คะแนน ครั้งหนึ่ง วิรัตน์ วชิรรัตนวงศ์เคยมีแผนที่จะให้ฤทธิเดชเข้าแข่งขันรายการศึกลุมพินีแชมเปี้ยนเกริกไกร ในวันที่ 8 มิถุนายน โดยกำหนดให้ชกกับทอง ปุ๋ยดีนายดี แต่เนื่องด้วยฤทธิเดชไม่พร้อมชก อีกทั้งทองเองก็เข้าบวช ทางวิรัตน์ซึ่งเป็นผู้จัดจึงตัดสินใจให้เพชรบุญชู เอฟ.เอ.กรุ๊ป กับน้องโอ๋ ไก่ย่างห้าดาว เข้าชกแทน วันที่ 7 กันยายน ฤทธิเดชเข้าแข่งขันศึกลุมพินีแชมเปี้ยนเกริกไกร ที่เวทีมวยลุมพินี และเป็นฝ่ายชนะคะแนนพลังทิพย์ น.ศรีผึ้ง วันที่ 9 ตุลาคม ฤทธิเดชเข้าแข่งขันคู่รองรายการศึกเพชรยินดี ที่เวทีมวยลุมพินี โดยได้พบกับยอดขุนพล ศิษย์มนต์ชัย วันที่ 6 พฤศจิกายน ฤทธิเดชเข้าแข่งขันคู่เอกรายการศึกเกียรติเพชรการกุศล ที่เวทีมวยลุมพินี โดยได้พบกับโพธิ์แก้ว ฝนจางชลบุรี ซึ่งทั้งคู่ไม่เคยชกกันมาก่อน จากการแข่งขันครั้งดังกล่าว ฤทธิเดขเป็นฝ่ายแพ้คะแนน
วันที่ 24 ธันวาคม พ.ศ. 2555 ฤทธิเดชเป็นหนึ่งในนักมวยไทยผู้เข้าแข่งขันศึกวันสถาปนา 67 ปี เวทีราชดำเนิน โดยได้พบกับคู่ชกอย่างซุปเปอร์แบงค์ ม.รัตนบัณฑิต จากการแข่งขันครั้งดังกล่าว ฤทธิเดชเป็นฝ่ายแพ้คะแนน
วัดบางช้างเหนือ
วัดบางช้างเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองใหม่ อำเภอสามพราน จังหวัดนครปฐม ปัจจุบันมี พระพิพัฒน์ศึกษากร เป็นเจ้าอาวาส
วัดบางช้างเหนือสร้างขึ้นเมื่อ พ.ศ. 2370 ในสมัยพระบาทสมเด็จพระนั่งเกล้าเจ้าอยู่หัว เดิมชื่อ วัดใหม่ ต่อมา พ.ศ. 2459 สมเด็จพระมหาสมณเจ้า กรมพระยาวชิรญาณวโรรสได้เสด็จตรวจเยี่ยมวัดต่าง ๆ ในเขตอำเภอสามพราน และตรัสให้เรียกใหม่ว่า "วัดบางช้างเหนือ" ได้ประกาศตั้งวัดเมื่อ พ.ศ. 2470 ได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2493 ในอดีตพระเถระที่มีชื่อเสียงของวัดนี้ ได้แก่ หลวงปู่จ้อย อดีตเจ้าอาวาสรูปที่ 2 พระครูปลัดผัน (ดิสฺสสุวณฺโณ) อดีตเจ้าอาวาสรูปที่ 5 และพระครูวุฒิกรโศภณ (สงัด อุคฺคเสโน) อดีตเจ้าอาวาสรูปที่ 6
เสนาสนะในวัดได้แก่ อุโบสถหลังเก่ามีขนาดค่อนข้างเล็กตั้งอยู่ด้านหน้าติดริมแม่น้ำนครชัยศรี ภายในมีพระพุทธรูปปางมารวิชัยประดิษฐานอยู่ 3 องค์ ก่อด้วยอิฐมอญแล้วปั้นปูนพอกทับอีกชั้นหนึ่งศิลปะรัตนโกสินทร์ ต่อมาทางวัดได้สร้างอุโบสถหลังใหม่ขึ้นและทำพิธีเททองพระประธานเมื่อวันที่ 8 เมษายน พ.ศ. 2519 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จฯมาเททอง พระพุทธชินราชจำลองซึ่งประดิษฐานอยู่ในอุโบสถและทรงปลูกต้นศรีมหาโพธิ์ไว้ทางซ้ายของอุโบสถวัดบางช้างเหนือ และมีวิหารหลวงปู่จ้อย
เมืองปากกระดิง
ปากกระดิง (ປາກກະດິງ; ความหมาย "ปาก หมายถึง (แม่น้ำ) แม่น้ำกระดิง") เป็นอำเภอ (เมือง) ของแขวงบอลิคำไซในตอนกลางของประเทศลาว ตั้งอยู่ตรงข้ามอำเภอบุ่งคล้า จังหวัดบึงกาฬ ตัวเมืองตั้งอยู่ปากแม่น้ำกระดิงที่ไหลลงสู่แม่น้ำโขง เมืองปากกระดิงเชื่อมต่อกับลาวใต้ด้วยทางหลวงหมายเลข 13
โซลิเล เอ็มบิทยี
โซลิเล เอ็มบิทยี (Zolile Mbityi) นักมวยสากลชาวแอฟริกาใต้ เกิดเมื่อ 5 มิถุนายน พ.ศ. 2513 สถิติการชก 50 ครั้ง ชนะ 34 (น็อค 11) เสมอ 3 แพ้ 13
ลัทธิอนาธิปไตย-คอมมิวนิสต์
ลัทธิอนาธิปไตย-คอมมิวนิสต์, ลัทธิอนาธิปไตยคอมมิวนิสต์, ลัทธิคอมมิวนิสต์เสรี, ลัทธิคอมมิวนิสต์แบบอิสรนิยม,    หรือ ลัทธิคอมมิวนิสต์อนาธิปไตย  เป็นปรัชญาทางการเมืองและแนวคิดในการฝักฝ่ายอนาธิปไตย ซึ่งได้สนับสนุนในการล้มล้างรัฐ ทุนนิยม ค่าจ้างแรงงาน และทรัพย์สินส่วนบุคคล (ในขณะที่ยังคงไว้ในการเคารพสำหรับทรัพย์สินส่วนบุคคล พร้อมกับสินค้าที่เป็นเจ้าของโดยรวม สินค้าและบริการ) ในความนิยมของคอมมูนผู้เป็นเจ้าของร่วมกันของวิธีการผลิต ระบอบประชาธิปไตยโดยตรง(ระหว่างคอมมูน ประชาธิปไตยแบบมีส่วนร่วม) สหกรณ์ การกระจายของมีค่าอย่างเท่าเทียมกัน และเครือข่ายระดับระนาบของสภาแรงงานกับการผลิตและการบริโภคที่มีหลักการชี้นำเป็นพื้นฐาน: "จากแต่ละคนตามความสามารถ ให้แต่ละคนตามความต้องการ"
บางรูปแบบของอนาธิปไคยคอมมิวนิสต์ เช่น การก่อจลาจลอนาธิปไตย ซึ่งได้รับอิทธิพลอย่างมากจากความเห็นแก่ตัวและลัทธิปัจเจกชนนิยม มีความเชื่อว่า อนาธิปไคยคอมมิวนิสต์เป็นระบบสังคมที่ดีที่สุดจากการตะหนักถึงเสรีภาพส่วนบุคคล นักอนาธิปไตย-คอมมิวนิสต์ส่วนใหญ่มักจะมองว่าอนาธิปไคยคอมมิวนิสต์เป็นวิธีการปรองดองของฝ่ายค้านระหว่างปัจเจกบุคคลและสังคม
คอนเทรล
คอนเทรล (contrail, มาจากคำ condensation trails (ทางควบแน่น)) หรือ เมฆหางเครื่องบิน เป็นเมฆเส้นตรงยาวปรากฏบนท้องฟ้า เกิดจากไอเสียเครื่องบินหรือการเปลี่ยนแปลงของความดันอากาศ คอนเทรลเป็นหนึ่งในเมฆกลุ่มโฮโมเจนิตัส หรือเมฆที่เกิดจากการกระทำของมนุษย์
คอนเทรลเป็นเมฆสกุลเซอร์รัส ซึ่งเป็นเมฆระดับสูง ก่อตัวที่ชั้นโทรโพสเฟียร์ที่ระดับความสูง 7,500–12,000 เมตร (25,000–40,000 ฟุต) เมฆชนิดนี้เกิดจากไอน้ำที่ถูกขับออกมาพร้อมไอเสียเครื่องบินทำปฏิกิริยากับอากาศเย็นในชั้นบรรยากาศจนกลายเป็นผลึกน้ำแข็ง ลักษณะเด่นของคอนเทรลที่เป็นเส้นตรงยาวเกิดจากอนุภาคเล็ก ๆ ของเขม่าไอเสียที่แขวนลอยอยู่ในอากาศ อนุภาคเหล่านี้เรียกว่า แกนควบแน่น (cloud condensation nuclei) ซึ่งช่วยให้ไอน้ำควบแน่นกลายเป็นของเหลว ก่อนจะสัมผัสกับอากาศเย็นกลายเป็นผลึกน้ำแข็งบาง ๆ ความชื้นในอากาศส่งผลต่อคอนเทรลเช่นกัน กล่าวคือ หากอากาศแห้ง ผลึกน้ำแข็งจะระเหิดกลายเป็นแก๊ส ทำให้คอนเทรลมีขนาดสั้นหรืออาจไม่ปรากฏ แต่หากอากาศชื้นจะทำให้คอนเทรลคงตัวได้เป็นเวลานาน นอกจากนี้ คอนเทรลยังสามารถเกิดจากการเปลี่ยนแปลงของความดันรอบปีกเครื่องบิน เมื่อเครื่องบินบินขึ้นจะก่อให้เกิดความแตกต่างของความดันและอุณหภูมิระหว่างด้านบนและด้านล่างปีก ทำให้ไอน้ำในอากาศควบแน่น และเมื่อความดันอากาศต่ำที่แผ่ไปตามแนวปีกพบกับความดันอากาศสูงที่ปลายปีกในช่วงเวลาที่อากาศแห้ง จะก่อให้เกิดกระแสวนยาวที่ปลายปีกเครื่องบิน คอนเทรลอาจคงอยู่ได้ไม่กี่นาทีจนถึงหลายชั่วโมง หรือถูกลมพัดจนกลายสภาพเป็นเมฆเซอร์รัส
เมื่อเครื่องบินบินผ่านก้อนเมฆจะแหวกเมฆออกเป็นทางยาวเรียกว่า ดิสเทรล (distrail, มาจากคำ dissipation trail (ทางสลายตัว)) เกิดจากเครื่องยนต์ของเครื่องบินที่มีอุณหภูมิสูงกว่าอุณหภูมิเมฆ ทำให้เมฆบางส่วนระเหยเป็นไอน้ำซึ่งมองไม่เห็นด้วยตาเปล่า เมื่อมองจากพื้นโลกจะเห็นเส้นตรงยาวพาดผ่านหมู่เมฆ
อภิธานศัพท์ศาสนาอิสลาม
นี่คือคำศัพท์เกี่ยวกับศาสนาอิสลาม
ก
กะอฺบะหฺ (อาหรับ แปลว่า ลูกบาศก์) หมายถึง สิ่งก่อสร้างที่อยู่ในมัสยิดอัลฮะรอม มหานครมักกะหฺ ซาอุดีอาระเบีย อันเป็นจุดศูนย์รวมของมุสลิมทั่วโลก เมื่อจะประกอบพิธีฮัจญ์ หรือต้องผินหน้าไปสู่เมื่อต้องการนมาซ
กิตาบ (อาหรับ แปลว่า หนังสือ) หมายถึง หนังสือเรียนศาสนาอิสลาม
กิบละหฺ, กิบลัต (อาหรับ แปลว่า ชุมทิศ) หมายถึง ทิศทางอันเป็นที่ตั้งของกะอฺบะหฺ ซึ่งมุสลิมหันหน้าเข้าหาเวลาละหมาด
กุรอาน, อัลกุรอาน หรือ อัลกุรอานุลกะรีม (อาหรับ แปลว่า การรวบรวม หรือการอ่าน) หมายถึงคัมภีร์ของอิสลามซึ่งถือว่าเป็นธรรมนูญแห่งชีวิต เป็นคัมภีร์ที่อัลลอหฺที่ได้ทรงประทานให้ท่านศาสดามุฮัมมัด (ศ) เพื่อเป็นทางนำ แก่มนุษยชาติ
กุรบาน (อาหรับ แปลว่า การเข้าใกล้) ในอิสลามหมายถึง การเข้าใกล้ต่ออัลลอหฺด้วยการการเชือดสัตว์พลีต่อพระองค์ในวันอีดุลอัฎฮา
กุบูรฺ (อาหรับ) สุสาน
กุโบร์ สุสานมุสลิม ยืมจากภาษามลายู กุโบรฺ จาก กุโบรฺ จากภาษาอาหรับ ดู กุบูรฺ
กาฟิร (อาหรับ แปลว่า ผู้ปฏิเสธ ผู้ไม่ยอมรับ ผู้เนรคุณ) หมายถึงผู้ไม่ใช่มุสลิม หรือผู้ไม่ยอมรับสัจธรรมอิสลาม
กะลิมะหฺ (อาหรับ) คำ
กะลิมะหฺ อัชชะฮาดะหฺ (อาหรับ แปลว่า คำสักขีพยาน) คือประโยค อัชหะดุ อัลลา อิลาหะ อิลลัลลอหฺ วะอัชฮะดุ อันนา มุฮัมมะดุร รอซูลุลลอหฺ "ข้าปฏิญาณว่าไม่มีพระเจ้าอื่นใดนอกจากอัลลอหฺ และข้าปฏิญาณว่ามุฮัมมัดเป็นศาสนทูตของพระองค์" เป็นคำแรกที่ผู้จะรับนับถือศาสนาอิสลามต้องกล่าว
ค
คอฏีบ (อาหรับ) ผู้บรรยายธรรมตักเตือนมุสลิม ก่อนการละหมาดวันศุกร์
คอเต็บ (มลายู ยืมจากอาหรับ) ดู คอฏีบ
คอตัน (อาหรับ) การขริบหนังที่ปลายอวัยวะเพศชาย ดู สุหนัต
คอตัม (มลายู ยืมจากอาหรับ แปลว่า ปิดท้าย) หมายถึงการอ่านอัลกุรอานจนจบเล่ม
เคาะวาริจญ์ (อาหรับ แปลว่า บรรดาคนที่ออก) พวกของอิมามอะลีย์ที่ปฏิเสธการปกครองของอิมามอะลีย์ ออกมาตั้งพรรคและนิกายใหม่ ตั้งตนเป็นปฏิปักษ์ต่ออะลีย์
คุฏบะห์ ญุมอะหฺ (อาหรับ) การบรรยายธรรมตักเตือนมุสลิม ก่อนการละหมาดวันศุกร์
ช
เชาวาล เดือนที่ 10 ของปฏิทินฮิจญ์เราะหฺ หรือปฏิทินอิสลาม
ซ
ซอฮีฮฺ ดู ศอฮีฮฺ
ซอฮาบะหฺ ดู ศอฮาบะหฺ
ซอฮาบียะหฺ คือ สาวก (หญิง) ของนบีที่ได้พบเห็นท่านนบีมุฮำมัด (ศ) และตายในฐานะมุสลิม
ซิยาเราะหฺ (อาหรับ แปลว่า การเยี่ยม) ในชีอะห์หมายถึงการเยี่ยมสุสาน หรือการรำลึกถึงบรรดาผู้บริสุทธิ์ทั้งสิบสี่ท่านด้วยการอ่านดุอาอฺให้
ซุลเกาะอฺดะหฺ (หรือ ซุลกิอฺดะหฺ) เดือนที่ 11 ของปฏิทินฮิจญ์เราะหฺ หรือปฏิทินอิสลาม
ซุลฮิจญะหฺ เดือนที่ 12 ของปฏิทินฮิจญ์เราะหฺ หรือปฏิทินอิสลาม
ซุนนะหฺ ภาษาอาหรับ แปลว่า แนวทาง ในวิชาฮะดีษ และ อุศูลุลฟิกหฺ หมายถึง คำพูด การกระทำ หรือการยอมรับของท่านนบีมุฮำมัด (ศ) ในวิชาฟิกหฺ คือ การเจริญรอยท่านนบี (ศ) ด้วยการปฏิบัติตามสิ่งที่ท่านนบี (ศ) เคยปฏิบัติ ซึ่งถือว่าหากทำแล้วจะได้รับผลบุญ แต่ถ้าละทิ้งก็ไม่เป็นบาปแต่ประการใด
ซุนนีย์ (อาหรับ) ผู้ที่ยึดถือแนวทางอะห์ลุซซุนนะห์
ซุฮูรฺ อาหารที่ต้องรับประทานก่อนดวงอาทิตย์ขึ้น เพื่อที่จะทำการถือศีลอด
ด
ดะอฺวะหฺ (อาหรับ แปลว่า การเชิญชวน) หมายถึงเผยแพร่ศาสนา
ดะอฺวะห์ตับลีฆ (อาหรับ แปลว่า การเชิญการเผยแพร่) องค์กรอิสลามที่ก่อตั้งในอินเดีย มีเป้าหมายฟื้นฟูและเผยแพร่ศาสนาอิสลามทุกท้องถิ่นทั่วโลก
ดัจญาล (อาหรับ แปลว่า ผู้หลอกลวง) หมายถึงผู้หลอกลวงมนุษย์ตั้งตนเป็นศาสดาศาสนาจอมปลอม ดัจญาลที่ยิ่งใหญ่ที่สุดจะปรากฏในยุคสุดท้าย สามารถชุบชีวิตคนตาย แสดงปาฏิหาริย์และแสดงนรกสวรรค์ปลอมให้มนุษย์เห็น
ดาอิม (อาหรับ แปลว่า ถาวร) ดู นิกาฮฺ ดาอิม
ดาอี (อาหรับ แปลว่า ผู้เชิญชวน) หมายถึงผู้เชิญชวนสู่ศาสนาอิสลาม
ดุอาอ์ (อาหรับ แปลว่า การวิงวอน) การขอในสิ่งที่ต้องการจากอัลลอหฺ
ต
ตัมมัต (มลายู) ยืมจากอาหรับ ตัมมัต (กริยา แปลว่า บริบูรณ์) หมายถึงการอ่านอัลกุรอานจบหนึ่งเล่ม
ตัฟซีร (อาหรับ) การอรรถาธิบายอัลกุรอาน
ตะวีล (อาหรับ) การตีความหมาย เช่นการตีความหมายอัลกุรอาน หรือการทำนายฝัน
เตาฮีด (อาหรับ) เอกภาพ
น
นบี (อาหรับ)แปลว่า ผู้พยากรณ์, ศาสดาพยากรณ์ คือ บุรุษที่อัลลอหฺทรงติดต่อด้วยเพื่อให้ทราบเรื่องศาสนาของพระองค์
นมาซ (ฟารซี) แปลว่าการวิงวอนขอพรจากอัลลอหฺที่มุสลิมทุกคนจำเป็นต้องปฏิบัติ วันละห้าเวลา คือเวลารุ่งอรุณก่อนตะวันขึ้น (ฟัจญ์ริ) เวลาหลังเที่ยง (ซุหฺริ (ดุหฺริ) และ อัศริ) เวลาหลังตะวันตกดิน (มัฆริบ และ อิชาอ์) การนมาซถือว่าเป็นการทำอิบาดะหฺที่สำคัญที่สุดข้อหนึ่ง เป็นหลักอิสลามข้อหนึ่งซึ่งมุสลิมต้องปฏิบัติ ดู ศอลาต
นะญาซะหฺ ดู นะญิส
นะญิส (อาหรับ) สิ่งสกปรกต่าง ๆ ในกฎบัญญัติอิสลามหมายถึงสิ่งสกปรกที่ห้ามรับประทาน หรือใช้สอย ตัวอย่างเช่นเลือด ปัสสาวะ เนื้อสุกร
นุบูวะห์ (อาหรับ) การเป็นศาสดาพยากรณ์
นัฟซุ (อาหรับ แปลว่า ร่างกาย จิตใจ ตัณหา) ใช้ในภาษาไทยและมลายู มีความหมายว่า ตัณหา
นิฟาซ, นิฟาส (อาหรับ) เลือดหลังคลอด สตรีที่ยังมีเลือดหลังคลอด ห้ามนมาซ หรือ ถือศีลอด
นิสฟู ชะอิบาน (อาหรับ) คืนวันเพ็ญแห่งเดือนชะอฺบาน เป็นวันเกิดของอิมามมะหฺดี
บ
บัยตุลลอหฺ (อาหรับ แปลว่า บ้านแห่งอัลลอหฺ) หมายถึง กะอฺบะหฺใน อัลมัสยิด อัลฮะรอม ในพระมหานครมักกะหฺ เป็นหลักของชุมทิศ ที่มุสลิมหันเข้าหาเมื่อนมาซ
บิลาล ชื่อสาวกศาสนทูต เป็นมุสลิมรุ่นแรก มีหน้าที่กล่าวคำอะซานเรียกผู้คนสู่การนมาซ เดิมเป็นทาส
บิลาล หรือ บิหล่าล (อาหรับ) ผู้ประกาศเรียกร้องมุสลิม สู่การนมาซเมื่อถึงเวลา เดิมเป็นชื่อของสาวกคนแรกที่ประกาศอะซาน มุอัซซิน ก็เรียก
ป
ปอเนาะ (ยืมจากภาษามลายูกลาง ปนดก ยืมจากอาหรับ ฟุนดุก  แปลว่า โรงแรม) โรงเรียนสอนศาสนาอิสลามที่จัดเตรียมหอพักให้นักเรียนอาศัย
ฟ
ฟัรดู ดู ฟัรฎ (อาหรับ การกำหนด การบังคับ) กฎบังคับ
ฟัรดูอัยนิ (อาหรับ) ข้อบังคับที่มุสลิมทุกคนต้องปฏิบัติ ในภาษาไทยเพี้ยนเป็น ฟัรดูอีน เช่น โรงเรียนฟัรดูอีน คือโรงเรียนสอนศาสนาอิสลามที่สอนวิชาภาคบังคับ เกี่ยวกับความเชื่อถือและการปฏิบัติ
ฟัรดูกิฟายะหฺ (อาหรับ) ข้อบังคับที่คนใดคนหนึ่งในชุมชนมุสลิมต้องปฏิบัติ เช่นการจัดการฝังศพผู้ตาย
ฟะกีหฺ (อาหรับ) นักนิติศาสตร์อิสลาม
ฟะรีเฎาะหฺ (อาหรับ) กฎข้อบังคับ
ฟิร่อก (อาหรับ พหูพจน์ของคำว่า ฟิรเกาะหฺ) กลุ่ม พวก
ฟิกหฺ (อาหรับ แปลว่า ความเข้าใจ) หมายถึงนิติศาสตร์ศาสนาอิสลาม
ฟุรูอฺ (อาหรับ) แขนง ฟาฎิล (อาหรับ) ผู้มีเกียรติ
ฟาดีละห์ (อาหรับ) หญิงผู้สูงส่ง
ม
มะมูม (อาหรับ) ผู้นมาซตามอิมาม
มะนีย์ (อาหรับ) น้ำอสุจิ
มะกอม (อาหรับ สถานที่ยืน) สถานที่อันเคยเป็นที่ยืน เช่น มะกอม อิบรอฮีม หรือสุสานของบุคคลสำคัญ
มุอัลลัฟ (อาหรับ) ผู้ที่พึ่งเข้ารับนับถือศาสนาอิสลาม
มักรูหฺ (อาหรับ แปลว่า สิ่งที่น่ารังเกียจ) ในทางฟิกห์ หมายถึง สิ่งที่ไม่พึงปฏิบัติ หากละทิ้งจะได้รับผลบุญ แต่ถ้าหากปฏิบัติก็ไม่เป็นบาป
มับอัษ (อาหรับ แปลว่า กาลเวลา หรือ สถานที่ส่ง) การที่อัลลอหฺทรงได้ส่งมุฮัมมัดเป็นศาสนทูต
มัยยิต (อาหรับ) ศพ, ผู้ตาย ศอลาต มัยยิต การละหมาดให้แก่ศพมุสลิม
มัรยัม (อาหรับ จากฮิบรู) คือ มาเรีย ผู้เป็นมารดาศาสนทูตอีซา (เยซู)
มัสยิด (อาหรับ) ศูนย์รวมมุสลิมในชุมชนเพื่อทำการละหมาด ประชุม สอนหนังสือ หรืออื่น ๆ ในการทำกิจการที่ดี มีประโยชน์ต่อสังคมส่วนรวม
มาซุ ญาวี, มาโซะ ญาวี (มลายู แปลว่า เข้าญาวี) หมายถึง การขลิบปลายหนังอวัยวะเพศชายเพื่อเข้าศาสนาของคนญาวี(มลายูมุสลิม)
มาซุ เมอลายู, มาโซะ มลายู (มลายู แปลว่า เข้ามลายู) หมายถึงการเข้ารีตของพวกมลายู นั่นคือ เข้ารับนับถือศาสนาอิสลาม
มิมบัร (อาหรับ) ธรรมาสน์ในมัสยิด ที่คอฏีบขึ้นยืนบรรยายธรรม ส่วนมากเป็นแท่นหรือพื้นยกระดับ
มุอัซซิน (อาหรับ) ผู้ประกาศเรียกร้องมุสลิม สู่การนมาซเมื่อถึงเวลา บิหล่าล หรือ บิลาล ก็เรียก
มุชฺริก (อาหรับ แปลว่า ผู้ตั้งภาคี) ในอิสลามหมายถึง ผู้ที่ตั้งภาคีต่ออัลลอหฺ เคารพบูชาสิ่งอื่นร่วมกับอัลลอหฺ
มุรีด (อาหรับ แปลว่า ผู้ต้องการ, ลูกศิษย์) ใช้ในภาษามลายูมีความหมายว่า นักเรียน ใช้ในวงการซูฟีย์ มีความหมายว่า ศิษย์
มุนาฟิก (อาหรับ แปลว่า คนสับปลับ) หมายถึง ผู้ที่แสดงตนเป็นมุสลิมแต่ซ่อนความปฏิเสธ หรือความสับปลับไว้ในใจ
มุอฺตะซิละหฺ (อาหรับ แปลว่า ชนผู้แยกตัว) สำนักปรัชญาหนึ่งในอิสลาม
เครื่องราชกกุธภัณฑ์สกอตแลนด์
เครื่องราชกกุธภัณฑ์แห่งสกอตแลนด์ (The Honours of Scotland, Scottish Regalia, Scottish Crown Jewels) เป็นกกุธภัณฑ์ที่มีอายุตั้งแต่คริสต์ศตวรรษที่ 15-16 โดยถือเป็นกกุธภัณฑ์ที่เก่าแก่ที่สุดบนเกาะอังกฤษที่ยังหลงเหลืออยู่ โดยใช้ประกอบพระราชพิธีบรมราชาภิเษกของพระมหากษัตริย์แห่งสกอตแลนด์ ตั้งแต่รัชสมัยของสมเด็จพระราชินีนาถแมรีที่ 1 (ค.ศ. 1543) จนถึงพระเจ้าชาลส์ที่ 2 แห่งอังกฤษ ตั้งแต่ในอดีตได้ถูกใช้เพื่อแสดงถึงพระราชอำนาจที่เกี่ยวข้องกับการตรากฏหมายผ่านทางรัฐสภาสกอตแลนด์ และยังใช้ในงานรัฐพิธีต่างๆ รวมถึงในคราที่เสด็จพระราชดำเนินเยือนสกอตแลนด์เป็นครั้งแรกในฐานะของพระมหากษัตริย์โดยพระเจ้าจอร์จที่ 4 ในปีค.ศ. 1822 และสมเด็จพระราชินีนาถเอลิซาเบธที่ 2 ในปีค.ศ. 1953
อภิธานศัพท์ศาสนาอิสลาม
ม
มุอัลลิม (อาหรับ) ครู
มุฮัรร็อม (อาหรับ) เดือนแรกในปฏิทินอิสลาม
เครื่องราชกกุธภัณฑ์สกอตแลนด์
มงกุฎแห่งสกอตแลนด์
มงกุฎแห่งสกอตแลนด์ (Crown of Scotland) องค์ปัจจุบันพบประวัติตั้งแต่ปีค.ศ. 1540 เมื่อพระเจ้าเจมส์ที่ 5 มีพระราชกระแสรับสั่งให้จอห์น มอสแมน ช่างทองในเอดินบะระ ทำการปรับปรุงมงกุฎองค์เดิมให้ทันสมัยขึ้น ซึ่งพระองค์ได้ทรงสวมมงกุฎให้พระราชพิธีบรมราชาภิเษกสำหรับพระอัครมเหสีในปีเดียวกันนั้นที่แอบบีย์โฮลีรูด
อภิธานศัพท์ศาสนาอิสลาม
ม
มูซา ศาสนทูตท่านหนึ่ง เป็นบุตรของอิมรอน ประสูติในอิยิปต์และเติบโตในวังของฟาโรห์ ในที่สุดได้ช่วยเหลือบะนีอิสรออีลให้พ้นจากการตกเป็นทาสของฟาโรห์
เครื่องราชกกุธภัณฑ์สกอตแลนด์
มงกุฎแห่งสกอตแลนด์
บริเวณฐานของมงกุฎทำจากทองคำสก็อตช์ และประดับด้วยรัตนชาติจำนวน 22 ชิ้น และหินต่างๆ กว่า 20 ชิ้นซึ่งนำมาจากมงกุฎองค์เดิม ไข่มุกน้ำจืดของสกอตแลนด์ก็ถูกนำมาใช้ด้วย มงกุฎองค์ใหม่มีน้ำหนักถึง 1.64 กิโลกรัม (3 ปอนด์ 10 ออนซ์) และได้มีการปรับแต่งโดยเพิ่มส่วนซับในทำจากกำมะหยี่กรุขอบด้วยขนเออร์มินซึ่งยังคงสภาพแบบนี้จนถึงปัจจุบัน โดยประวัติที่แน่นอนเกี่ยวกับวันที่ในการจัดสร้างนั้นยังหาไม่พบ พบแต่เพียงมงกุฎองค์ที่ใช้ก่อนปีค.ศ. 1540 ซึ่งถูกรวมอยู่ในพระบรมสาทิสลักษณ์ของพระเจ้าเจมส์ที่ 4 ซึ่งอยู่ในหนังสือกำหนดเทศกาล ซึ่งถูกเขียนขึ้นเพื่อเป็นของขวัญในพระราชพิธีอภิเสกสมรสของพระองค์กับมาร์กาเร็ต ทิวดอร์ ในปีค.ศ. 1503
อภิธานศัพท์ศาสนาอิสลาม
ย
ยามีนะห์ (อาหรับ) ที่ถูกต้องและ เหมาะสม มีความสุข
เครื่องราชกกุธภัณฑ์สกอตแลนด์
มงกุฎแห่งสกอตแลนด์
บริเวณส่วนโค้งทั้งสี่ของมงกุฎทำจากทองคำและมีลายลงยาสีแดงเป็นลวดลายใบโอ้ค โดยคาดว่าเป็นงานช่างศิลป์แบบฝรั่งเศส บริเวณกึ่งกลางของจุดตัดมีลูกโลกทำจากทองคำลงยาสีน้ำเงิน ตกแต่งด้วยดวงดาวที่เป็นประกายโดยรอบ ด้านบนสุดเป็นไม้กางเขนขนาดใหญ่ประดับด้วยทองคำ และทองคำลงยาสีดำ โดยมีแอเมทิสต์เจียระไนเป็นรูปสี่เหลี่ยมผืนผ้าประดับอยู่ตรงกลาง บริเวณด้านข้างของกางเขนโดยรอบประดับด้วยไข่มุก
อภิธานศัพท์ศาสนาอิสลาม
ย
ยารา  ผีเสื้อ เล็ก ๆ น้อย ๆ
ยาซัร (อาหรับ) ความมั่งคั่ง ความสะดวกสบาย ได้อย่างง่ายดาย
ยาซีน ตัวอักษร สอง เปิด Surah 36 ใน คัมภีร์อัลกุรอาน หนึ่งในชื่อที่ ผู้เผยพระวจนะ
ยัซมิน ดอกไม้กลิ่นหอม มีสีขาว หรือ ดอกมะลิ
ยาวัร การช่วยเหลือซึ่งกันและกัน
ร
รอมะฎอน เดือนที่ 9 ของปฏิทินฮิจญ์เราะหฺ หรือปฏิทินอิสลาม เป็นเดือนที่มุสลิมถือศีลอดทั้งเดือน
รอชีด (อาหรับ) รอเสด, รอเศรษฐ์ แปลว่า ความเป็น ผู้นำที่ถูกต้องตามหลักศาสนา หรือ ผู้นำที่ประเสริฐยิ่ง
ล
ละหมาด ดู นมาซ
ละอฺนัต หรือ ละอฺนะห (อาหรับ) การสาปแช่ง
ลาอิลาหะ อิลลัลลอหฺ มุฮัมมะดุร รอซูลุลลอหฺ (อาหรับ) คำปฏิญาณตนเพื่อเป็นมุสลิม มีความหมายว่า "ไม่มีพระผู้เป็นเจ้าอื่นใดนอกจากอัลลอหฺ มุฮัมมัดเป็นศาสนทูตของอัลลอหฺ"
ว
วะลีย์ (อาหรับ) ผู้ปกครอง
วาญิบ (อาหรับ) ที่บังคับ หมายถึง การปฏิบัติภาคบังคับในศาสนา
ศ
(ศ) หรือ (ศล) คือ อักษรย่อแทนประโยค "ศอลลัลลอหุ อะลัยฮิ วะอาลิฮี วะซัลลัม" (อัลลอหฺทรงประทานพรและความสันติแก่มุฮัมมัดและวงศ์วานของท่าน) ซึ่งใช้ต่อท้ายชื่อของท่านศาสดามุฮัมมัด(ศ) เพื่อเป็นการให้เกียรติและยกย่องท่าน
ศอฟัร เดือนที่ 2 ของปฏิทินฮิจญ์เราะหฺ หรือปฏิทินอิสลาม
ศอฮีฮฺ คือ สิ่งที่ถูกต้อง ได้รับการยอมรับ
ศอฮาบีย์ คือ บุรุษที่มีความศรัทธาต่อศาสนาอิสลามในขณะที่ท่านนบีมุฮำมัด (ศ) มีชีวิตอยู่
ศอฮาบียะหฺ คือ สตรีที่มีความศรัทธาต่อศาสนาอิสลามในขณะที่ท่านนบีมุฮำมัด (ศ) มีชีวิตอยู่
ส
สุนัต การขริบหนังที่อวัยเพศชาย เป็นคำที่ยืมจากภาษามลายู ซูนัต ซึ่งมีความหมายเดียวกัน ยืมมาจากภาษาอาหรับ ซุนนะหฺ แปลว่า แนวทาง เข้าสุนัต ขริบหนังที่อวัยเพศชาย ยืมจากคำแรกของวลี มาซุก ญาวี (แปลว่า เข้าญาวี) ในภาษามลายู หมายถึง เข้า (ศาสนาของ) คนญาวี (มลายูมุสลิม) ด้วยการขลิบหนังอวัยวะเพศ
สุหนี่ ดู ซุนนีย์
อ
อะมัล ใช้ในภาษามลายู หมายถึง การกระทำความดี หรือ การทำอิบาดะหฺ ยืมจากอาหรับ อะมัล แปลว่า การทำ
อะบีด (อาหรับ) ทาส
อะห์ลุซซุนนะห์ คือ ผู้ที่ยึดมั่นในซุนนะฮ(แนวทางของท่านนบีมุฮัมมัด)และยึดมั่นในสิ่งที่บรรดากลุ่มชนมุสลิมยุคแรก (บรรดาสาวกของท่านนบีและบรรดาตาบิอีน) และพวกเขารวมตัวกัน (เป็นกลุ่ม) บนพื้นฐานของซุนนะฮ
อะฮฺกาม (อาหรับ) พหูพจน์ของคำว่า ฮุกุม กฎบัญญัติศาสนาอิสลาม
อะบูบักร์ (อาหรับ) ชื่อของคอลีฟะฮฺ (ผู้นำ) ของโลกมุสลิมคนแรกหลังจากท่านร่อซูลได้เสียชีวิตไปแล้ว ซึ่งเป็นผู้ที่รักยิ่งในศาสนาอิสลาม และอยู่เคียงข้างท่านร่อซูลมาโดยตลอด จึงเป็นที่รักของมุสลิมทั่วโลก
อับดุ (อาหรับ) ทาส
อาซาน (อาหรับ) การเรียกร้อง การเชิญชวนสู่การนมาซ
อามีน (อาหรับ) หมายถึง ขออัลลอฮฺทรงรับคำวิงวอน (ดุอาอฺ) ด้วยเถิด ใช้กล่าวหลังจากการวิงวอนขอดุอาอฺจากพระเจ้า และหลังจากการอ่านซูเราะฮฺอัลฟาติหะฮฺในขณะละหมาด
อนิส, อนิสา (อาหรับ) หมายถึง เด็กสาวผู้มีวิสัยทัศน์กว้างไกล (ส่วนมากในไทยจะไม่ค่อยเห็นชื่อ อนิส มากนัก ส่วนมากจะเป็น นิสา- หรือ นิศา- เป็นส่วนใหญ่)
อิบาดะหฺ (อาหรับ) แปลว่า การบูชา คือการทำความเคารพภักดีต่ออัลลอหฺทุกรูปแบบ เช่น การนมาซ
อิมาม, อิหม่าม (อาหรับ) แปลว่า ผู้นำ คือ ผู้นำในการทำละหมาด, ผู้นำในชุมชน, ผู้ที่มีความรู้และมีคุณธรรม, หรือผู้นำของชาวชีอะฮฺนั่นคืออิมาม 12 ท่าน
ฮ
ฮัจญ์ (อาหรับ) การไปแสวงบุญที่นครมักกะห์ ประเทศซาอุดีอาระเบีย ผู้ที่ทำฮัจญ์แล้วเรียกว่า หัจญี (ที่ถูกต้องคือ ฮาจญ์)
ฮัจญะหฺ (อาหรับ : ฮาจญะหฺ) เป็นคำนำหน้าชื่อสตรีที่ไปประกอบพีธีฮัจญ์มาแล้ว เพื่อเป็นการให้เกียรติ
ฮันบะลีย์ หรือ ฮัมบะลีย์ (อาหรับ) ผู้ปฏิบัติตามสำนักนิติศาสตร์อิสลามของอะฮฺมัด บินฮันบัล
ฮะดียะหฺ (อาหรับ) ของขวัญ
ฮะนะฟีย์ (อาหรับ) ผู้ปฏิบัติตามสำนักนิติศาสตร์อิสลามของอะบูฮะนีฟะห์ นุอฺมาน บินษาบิต
ฮะลาล (อาหรับ แปลว่า สิ่งที่ถูกอนุมัติ) สิ่งที่กฎบัญญัติศาสนาอิสลามอนุมัติให้ทำ อาหารฮะลาล คืออาหารที่ไม่ผิดกับหลักศาสนาอิสลาม
ฮากิม (อาหรับ) ผู้ปกครองหรือผู้พิพากษา ฮากิม ชัรอีย์ คือผู้ที่มีอำนาจในการตัดสินคดีตามบทบัญญัติอิสลาม
ฮาฟิซ (อาหรับ ผู้รักษา) หมายถึงผู้ท่องจำอัลกุรอาน
ฮิจเราะหฺ, ฮิจเราะห์ (อาหรับ แปลว่า การอพยพ) หมายถึงการอพยพของศาสนทูตมุฮัมมัดจากมักกะหฺไปยังนครมะดีนะหฺ
ฮิดายะหฺ (อาหรับ) ทางนำสู่ศาสนาที่เที่ยงตรง
ฮิกมะหฺ (อาหรับ) วิจารณญาณในการทำสิ่งที่เหมาะสมกับกาลเทศะ
ฮุกุม (อาหรับ) กฎบัญญัติศาสนา
ฮุซัยนียะหฺ (อาหรับ) สถานที่ที่จัดทำพิธีรำลึกถึงอสัญกรรมของอิมามฮุเซน
ฮุดา (อาหรับ) ทางนำที่เที่ยงตรง
เฮฎ (อาหรับ) เลือดประจำเดือนของสตรี ช่วงที่มีเฮฎ ไม่อนุมัติให้สตรีทำการนมาซหรือถือศีลอด
เฮาซะหฺ (อาหรับ) สถาบันสอนศาสนาอิสลาม มีการจัดระบบคล้ายกับปอเนาะ
กีฬาพาราลิมปิก
กีฬาพาราลิมปิก (Paralympic Games) เป็นการแข่งขันกีฬาสำหรับคนพิการหลายประเภทจากทั่วโลก โดยอยู่ในความรับผิดชอบของคณะกรรมการพาราลิมปิกสากล (International Paralympic Committee; IPC) โดยในปัจจุบัน กีฬาพาราลิมปิกจะจัดขึ้น หลังจากการแข่งขันกีฬาโอลิมปิกสิ้นสุดลง และประเทศเจ้าภาพกีฬาโอลิมปิกครั้งนั้น ก็จะเป็นเจ้าภาพจัดแข่งขันกีฬาพาราลิมปิกด้วย
ประวัติ
ในปี ค.ศ. 1948 ดอกเตอร์ลุดวิก กูทมัน ศัลยแพทย์ประจำโรงพยาบาลสโตก แมนเดวิลล์ ได้มีแนวคิดจัดการแข่งขันกีฬาขึ้น เพื่อเป็นการเสริมสร้างฟื้นฟูสมรรถภาพทางกายและใจ ของทหารผ่านศึกชาวอังกฤษ จากสงครามโลกครั้งที่ 2 และจัดแข่งขันอีกครั้งในปี ค.ศ. 1952 ที่อังกฤษเช่นกัน แต่ครั้งนี้มีทหารผ่านศึกชาวดัตช์ เข้าร่วมการแข่งขันด้วย ซึ่งอาจกล่าวได้ว่า เป็นการแข่งขันกีฬาคนพิการ ในระดับนานาชาติครั้งแรกของโลก
นับแต่นั้นมา ก็มีการแข่งขันระดับนานาชาติ เป็นกิจจะลักษณะต่างกรรมต่างวาระ มาเป็นระยะๆ จนถึงปี ค.ศ. 1960 ที่กรุงโรมของอิตาลี กีฬาคนพิการนานาชาติ ก็ปรับระบบเข้ามาสู่การเป็น “กีฬาโอลิมปิกคนพิการ” ด้วยการจัดในเมืองเจ้าภาพกีฬาโอลิมปิกฤดูร้อน ในปีเดียวกันเป็นครั้งแรก แต่แนวความคิดดังกล่าวก็ประสบปัญหามากมาย โดยเฉพาะปัญหาค่าใช้จ่ายบานปลายของเมืองเจ้าภาพโอลิมปิก ทำให้กีฬาคนพิการนานาชาติ ต้องแยกไปแข่งขันเองต่างหาก ตามหัวเมืองอื่นๆ ที่มีความพร้อม และเป็นไปได้มากกว่า
จนถึงปี ค.ศ. 1988 แนวความคิดดังกล่าวก็บรรลุวัตถุประสงค์ในที่สุด เมื่อคณะกรรมการโอลิมปิกสากล และสหพันธ์กีฬาคนพิการนานาชาติ (ปัจจุบันคือ คณะกรรมการพาราลิมปิกสากล) ร่วมกันขอความร่วมมือให้เจ้าภาพกีฬาโอลิมปิก รับหน้าที่เป็นเจ้าภาพกีฬาพาราลิมปิก ควบคู่ไปในปีเดียวกัน ทั้งเกมฤดูร้อน ทั้งเกมฤดูหนาว กล่าวได้ว่า กีฬาพาราลิมปิกฤดูร้อนครั้งที่ 8 ที่กรุงโซลของเกาหลีใต้ เมื่อปี ค.ศ. 1988 เป็นการเริ่มต้นกีฬาพาราลิมปิกอย่างเป็นทางการ
สัญลักษณ์และธงพาราลิมปิกเกมส์
สัญลักษณ์ของพาราลิมปิกเกมส์ เป็นแถบโค้งสีแดง สีน้ำเงิน และสีเขียว สามแถบคล้องกัน สำหรับธงพาราลิมปิกเกมส์ เป็นพื้นสีขาว มีสัญลักษณ์พาราลิมปิกอยู่กลางผืนธง ทั้งสองเริ่มใช้ตั้งแต่เดือนเมษายน พ.ศ. 2546 และใช้กับการแข่งขันครั้งที่ 12 เมื่อปี พ.ศ. 2547 เป็นคราวแรก
ตระกูลบอร์เจีย
ตระกูลบอร์เจีย หรือ บอร์จา (House of Borgia) เป็นตระกูลหนึ่งในยุโรป มีถิ่นกำเนิดอยู่ที่แคว้นบาเลนเซีย ประเทศสเปน และย้ายไปตั้งรกรากในอิตาลีจนกระทั่งเรืองอำนาจในยุคฟื้นฟูศิลปวิทยาการ ตระกูลบอร์เจียเป็นผู้อุปภัมป์ศิลปะหลากหลายแขนง ทำให้ศิลปินหลายคนในยุคฟื้นฟูศิลปวิทยาการได้สร้างผลงานโดดเด่นและมีชื่อเสียง
หากพวกเรากำลังสบาย
"หากพวกเรากำลังสบาย จงตบมือพลัน
ตระกูลบอร์เจีย
ตระกูลบอร์เจียเริ่มมีบทบาททางด้านการเมืองและศาสนาในช่วงคริสต์ศตวรรษที่ 15 ถึงคริสต์ศตวรรษที่ 16 การแสวงหาอำนาจทำให้ต้องเป็นศัตรูกับตระกูลอื่นๆ เช่น เมดิชิ สฟอร์ซา รวมทั้งนักบวชที่มีอิทธิพลมากในยุคนั้นอย่างจิโรลาโม ซาโวนาโรลา ชื่อเสียงของตระกูลบอร์เจียมักเป็นไปในทางไม่ดี เช่น การคบชู้ การลักขโมย การติดสินบน การสมสู่ร่วมสายโลหิต และการฆาตกรรม เป็นต้น
หากพวกเรากำลังสบาย
หากพวกเรากำลังมีสุข ปลดเปลื้องทุกข์ใด ๆ ทุกสิ่ง
ตระกูลบอร์เจีย
ประวัติ
ตระกูลบอร์เจีย ถือกำเนิดขึ้นที่แคว้นบาเลนเซีย ประเทศสเปน ต้นตระกูลคืออัลฟองโซ บอร์เจีย (ภายหลังขึ้นเป็นสมเด็จพระสันตะปาปาคาลิกซ์ตุสที่ 3) เคยทำงานในมหาวิทยาลัยเลย์ดา และเป็นทูตของกษัตริย์แห่งอารากอน ก่อนจะได้เป็นพระคาร์ดินัลในปี ค.ศ. 1444 และขึ้นเป็นพระสันตะปาปาในปี ค.ศ. 1455 หลังจากนั้นเครือญาติตระกูลบอร์เจียบางส่วนจึงย้ายถิ่นฐานไปยังประเทศอิตาลี
หากพวกเรากำลังสบาย
มัวประวิงอะไรกันเล่า จงตบมือพลัน"
ตระกูลบอร์เจีย
ประวัติ
ตระกูลบอร์เจียกลายเป็นผู้อุปถัมภ์ศิลปะและดนตรีในยุคฟื้นฟูศิลปวิทยา ศิลปินที่มีชื่อเสียงหลายรายมักแวะเวียนเข้าบ้านตระกูลบอร์เจียอยู่บ่อยครั้ง อาทิ เลโอนาร์โด ดา วินชี นอกจากนี้ โรดริโก้ บอร์เจียยังเป็นผู้สนับสนุนมหาวิทยาลัยและพัฒนากรุงโรมในช่วงที่ครองตำแหน่งพระสันตะปาปาอีกด้วย
มีข้อถกเถียงมากมายเกี่ยวกับตระกูลบอร์เจีย โดยเฉพาะเกี่ยวกับโรดริโก้ เชซาเรย์ และลูเครเซีย เป็นที่รู้กันดีว่าโรดริโก้มีภรรยาหลายคน เช่น วานอสซา คัตตาเน และจูเลีย ฟาร์เนเซ เขาเปิดเผยเรื่องภรรยาและลูกอย่างชัดเจน จึงมีข่าวลือแง่ลบเกี่ยวกับโรดริโก้มากมาย เช่น เรื่องที่เขามีความสัมพันธ์ทางเพศกับลูเครเซีย บอร์เจีย ลูกสาวแท้ๆของตน หรือเรื่องที่เขาติดสินบนพระคาร์ดินัลเพื่อให้ตนเองได้ขึ้นเป็นพระสันตะปาปา เป็นต้น
หากพวกเรากำลังสบาย
"จงตบมือพลัน" นั้น อาจเป็นเป็นการทำอย่างอื่นก็ได้ เช่น การกระทืบเท้า การตบบ่าตัวเอง การหัวเราะ เป็นต้น
ตระกูลบอร์เจีย
ประวัติ
เชซาเรย์ บอร์เจีย ลูกชายคนรองของโรดริโก้ ได้ขึ้นเป็นคาร์ดินัลตั้งแต่อายุ 18 ปี เขาถูกสงสัยว่าเป็นผู้ก่อเหตุฆาตกรรมจิโอวานนีพี่ชายของตน เพราะความตายของจิโอวานนีทำให้เชซาเรย์ได้รับตำแหน่งต่างๆที่เคยเป็นของจิโอวานนีมาก่อน เขาลาออกจากตำแหน่งคาร์ดินัลและไปเป็นทหาร เชซาเรย์ตกเป็นผู้ต้องสงสัยคดีฆาตกรรมอีกครั้งเมื่ออัลฟองโซแห่งอารากอน สามีคนที่สองของลูเครเซียถูกลอบสังหารแต่ไม่สำเร็จ เขาจึงบีบคออัลฟองโซจนถึงแก่ความตาย นอกจากนี้ยังมีคดีของเปรอตโต คนรักของลูเครเซีย มีคนพบศพของเปรอตโตในแม่น้ำไทเบอร์ ว่ากันว่าเขาทำให้ลูเครเซียท้อง เชซาเรย์จึงโกรธและลอบสังหารเขา
ลูเครเซีย บอร์เจีย ลูกสาวเพียงคนเดียวของโรดริโก้ มีชื่อเสียงว่าเป็นนักวางยาพิษชั้นเยี่ยม เธอแต่งงานถึงสามครั้ง ทั้งสามครั้งล้วนเป็นไปเพื่อผลประโยชน์ทางการเมืองของตระกูล บางกระแสเชื่อว่าชื่อเสียงแง่ลบของลูเครเซียเกิดขึ้นเพราะตระกูล ไม่ใช่เพราะนิสัยของเธอเอง
หากพวกเรากำลังสบาย
เพลงในภาษาอังกฤษ
เพลงในภาษาอังกฤษนั้น จะใช้ชื่อว่า If You're Happy and You Know It ซึ่งประเทศไทยใด้นำทำนองเพลงและคำร้องมาแปลงเป็นรูปแบบภาษาไทย
ไหม
ไหม อาจหมายถึง
หากพวกเรากำลังสบาย
เพลงในภาษาอังกฤษ
If you're happy and you know it, clap your hands.
ประเทศไทยใน พ.ศ. 2562
เหตุการณ์ที่เกิดขึ้นใน พ.ศ. 2562 (ค.ศ. 2019) ในประเทศไทย
หากพวกเรากำลังสบาย
เพลงในภาษาอังกฤษ
If you're happy and you know it,
And you really want to show it,
รายชื่อการครอบครองอาณานิคมของสหรัฐ
สหรัฐ ได้มีช่วงเวลาในประวัติศาสตร์ในการมีหลายดินแดนในการครอบครองในฐานะอาณานิคม
เคเคบ็อกซ์
เคเคบ็อกซ์ เป็นบริการเพลงแบบส่งต่อเนื่อง ก่อตั้งจากการรวมกลุ่มกันของเหล่าโปรแกรมเมอร์ชาวไต้หวันที่มีความหลงใหลในเสียงเพลงและเทคโนโลยีร่วมกันในปีพ.ศ. 2551 โดยมีจุดมุ่งหมายเพื่อบุกตลาดชาวเอเชียโดยเน้นไปที่ฮ่องกง, มาเก๊า, ญี่ปุ่น, มาเลเซีย, สิงคโปร์ และอื่นๆอีกมากมาย โดยค่าบริการจะจ่ายเป็นรายเดือน โดยสามารถฟังได้มากกว่า 20 ล้านเพลง รองรับทั้งบนสมาร์ตโฟน, โทรทัศน์, มีเดียเซนเตอร์และคอมพิวเตอร์
ช็อง อึน-คย็อง
ช็อง อึน-คย็อง (Korean: 정은경; Hanja: 鄭銀敬; Jeong Eun-kyeong หรือ Jung Eun-kyeong; เกิด 9 กรกฎาคม 1965) เป็นผู้เชี่ยวชาญด้านโรคติดเชื้อและสาธารณสุข อธิการบดีกรมควบคุมป้องกันโรค เกาหลี (KDCA) ตั้งแต่เดือนกันยายน 2020 ช็องเคยเป็นผู้กำกับศูนย์ป้องกันควบคุมโรค เกาหลี (KCDC) องค์กรเก่าก่อนจะยุบเปลี่ยนมาเป็น KDCA เธอเป็นผู้หญิงคนแรกที่ได้รับตำแหน่งนี้ในศูนย์ที่ก่อตั้งตั้งแต่ปี 1981
ในระหว่างการระบาดของไข้หวัดนก 2009 ช็องเป็นผู้นำของสำนักนโยบายโรค กระทรวงสุขภาพและสวัสดิการ ในปี 2015 ระหว่างการระบาดของโรคเมอรส์ เธอเป็นผู้แถลงการณ์แก่สื่อและดูแลการควบคุมบริหารวิกฤต ในฐานะหัวหน้าศูนย์ป้องกันโรคของ KCDC และทีมตรวจสอบโรคภาคสนามของศูนย์ ในปี 2016 ช็องเป็นหนึ่งในเจ้าหน้าที่สาธารณสุขเก้าคนที่คณะกรรมการตรวจสอบบัญชีมีคำสั่งให้พักงาน เนื่องจากไม่สามารถหยุดยั้งการระบาดของโรคไวรัส MERS ที่เลวร้ายที่สุดนอกตะวันออกกลาง ท้ายที่สุด คำสั่งพักงานถูกลดลงเหลือเป็นการพักจ่ายเงินเดือนเป็นเวลาหนึ่งเดือนหลังคณะกรรมการตรวจสอบบัญชีถูกวิจารณ์อย่างหนักในขุมชนแพทย์และนักวิทจาศาสตร์ว่าเลือกปฏิบัติในการลงโทษเฉพาะนักวิทยาศาสตร์ของศูนย์ มากกว่าที่จะไปลงโทษที่นักการเมืองและส่วนกำกับนโยบายของรัฐ นับตั้งแต่ช่วงแรกของการระบาดของโรคโควิด-19 ในเดือนมกราคม 2020 ช็องเป็นผู้แถลงการณ์และรายงานสถานการณ์รายวัน และตอบคำถามสื่อด้วยตนเอง นับตั้งแต่พฤษภาคม 2020 ทุกวันเว้นสองวัน สลับกับเจ้าหน้าที่ระดับสูงคนอื่น ๆ
ช็องได้รับการขึ้นชื่อเป็น100 บุคคลทรงอิทธิพลแห่งปีโดยไทม์ ประจำปี 2020, 100 สตรีของบีบีซี ประจำปี 2020 และ 50 บุคคลแห่งปีของบลูมเบิร์ก
การศึกษา
ช็องจบการศึกษารวมสามปริญญา ทั้งหมดจากมหาวิทยาลัยแห่งชาติโซล ได้แก่แพทยศาสตร์บัณฑิต, ปริญญาโทด้านสาธารณสุขศาสตร์ และปริญญาเอกด้านเวชศาสตร์ป้องกัน